न्यू यूनाइटेड, स्पोर्टिंग, आदिवासी और चैलेंजर मुख्य दौर में
स्पोर्टिंग यूनियन, आदिवासी क्लब, न्यू यूनाइटेड महू और चैलेंजर यूनाइटेड की स्थानीय टीमों ने नेहरू स्टेडियम में खेली जा रही ऑल इंडिया गोल्ड कप फुटबॉल स्पर्धा में पहले चरण की समाप्ति के बाद मुख्य दौर के लिए क्वालिफाई कर लिया। मुख्य दौर में देश की 12 प्रमुख टीमें हिस्सा लेंगी। मुख्य दौर में पहला मैच रविवार को एनएफए नीमच और चैलेंजर यूनाइटेड के बीच दोपहर 1 बजे से खेला जाएगा।
सेंट्रल जिमखाना क्लब द्वारा प्रकाश सोनकर की स्मृति में आयोजित स्पर्धा के पहले चरण के अंतिम दौर के मैच में न्यू यूनाईटेड महू व कुशाभाऊ ठाकरे क्लब का मुकाबला निर्धारित समय तक गोलरहित रहा। पेनल्टी में दोनों टीमें 5-5 से बराबरी पर थीं। अंततः सडनडेथ में बाजी न्यू यूनाईटेड के पक्ष में 8-7 से रही। दूसरे मुकाबले में रवि के सुंदर मैदानी गोल की बदौलत आदिवासी क्लब ने गोल्डन क्लब को 1-0 से हराया। तीसरे मुकाबले का फैसला भी टाईब्रेकर के जरिए निकला जिसमें चैलेंजर यूनाईटेड ने आनंद इलेवन को 4-3 से हराया। यह मुकाबला भी निर्धारित समय तक गोलरहित रहा। चौथे व अंतिम मुकाबले में धर्मेंद्र खरे व अंकित रावत के गोल की मदद से स्पोर्टिंग यूनियन ने एस.एफ. बॉयज को 2-0 से मात दी।
आज के मैच
1. एन.एफ.ए. नीमच वि. चैलेंजर यूनाईटेड
2. डायमंड रॉक बालाघाट वि. आदिवासी क्लब।
चैलेंजर यूनाइटेड और आनंद क्लब के बीच खेले गए मैच का दृश्य। फोटो : भास्कर
bho_Deva hin_Deva hin_Deva bho_Deva bho_Deva bho_Deva bho_Deva